Diari Oficial de la Generalitat Valenciana


Sumari del DOGV 4472, del 02-04-2003 (2003/3654)

RESOLUCIÓ de 28 de febrer del 2003 del president executiu de l'Agència Valenciana del Turisme, sobre convocatòria dels Premis Turisme en les modalitats de tesis doctorals i de projectes i tesines de fi de carrera, treballs de fi de curs, màsters, postgraus o cursos d'especialització en matèria turística.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4472

Data del DOGV
:   02-04-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/3654


Data del document
:   28-02-2003

Organisme emissor
:   Agència Valenciana del Turisme

Tipus de document
:   Resolució

Descriptors 

:   * Agència Valenciana del Turisme
    * turisme
    * premi cultural
    * distinció honorífica
    * investigació universitària

RESOLUCIÓ de 28 de febrer del 2003 del president executiu de l'Agència Valenciana del Turisme, sobre convocatòria dels Premis Turisme en les modalitats de tesis doctorals i de projectes i tesines de fi de carrera, treballs de fi de curs, màsters, postgraus o cursos d'especialització en matèria turística. [2003/3654]
  
Un dels aspectes més rellevants en la innovació del sector turístic de la Comunitat Valenciana consistix en la implantació en les empreses i organitzacions turístiques de projectes i propostes noves i factibles que contribuïsquen a millorar la competitivitat en l'àmbit turístic. L'Agència Valenciana del Turisme pretén, per tant, incentivar i orientar part dels esforços dels treballs i investigació aplicada al camp del turisme, valorant aquells projectes viables i innovadors, orientats a satisfer les expectatives dels consumidors turístics.
  
D'acord amb les funcions atribuïdes a l'Agència Valenciana del Turisme i segons el que disposa la lletra g, del número dos, de l'article cinqué, del Decret 45/1996, de 25 de març, del Govern Valencià, pel qual s'aprova el Reglament de l'Agència Valenciana del Turisme, i el que disposa l'apartat e, del número 1, de l'article seté, de la resolució del 7 de febrer del 2003 del President Executiu de l'Agència Valenciana del Turisme, per la qual s'aproven els programes d'actuació de l'Agència per a l'any 2003 i es fan públics els programes de suport al sector turístic, resolc:
  
Fer pública la convocatòria dels Premis Turisme, en les modalitats de tesis doctorals i de projectes i tesines de fi de carrera, treballs de fi de curs, màsters, postgraus o cursos d'especialització relatius a turisme:
  
1. Objecte específic de la convocatòria:
  
La present convocatòria té per objecte la concessió dels Premis Turisme, la finalitat dels quals és promoure la realització de tesis doctorals i de projectes i tesines de fi de carrera, treballs de fi de curs, màsters, postgraus o cursos d'especialització d'investigació bàsica o aplicada i de desenrotllament tecnològic relatius a turisme, portats a terme per universitaris en el camp de l'activitat turística.
  
2. Camps d'investigació:
  
Podran ser aptes per a optar a este premi, els treballs realitzats per escrit, fonamentalment aplicables a projectes empresarials concrets o de desenrotllament tecnològic aplicat a l'activitat turística, com ara el desenrotllament de nous productes, aplicació de les noves tecnologies de la informació a la comercialització turística, projectes arquitectònics o d'enginyeria turística de caràcter singular, metodologies de planificació d'espais turístics, qualitat de servici, gestió mediambiental en empreses turístiques i altres que tinguen el seu àmbit d'estudi i aplicació a la Comunitat Valenciana.
  
Les respectives escoles o facultats universitàries hauran d'haver aprovat prèviament els treballs.
  
3. Requisits dels sol·licitants:
  
Els sol·licitants hauran de ser autors dels treballs que opten al premi, i a més hauran de complir els següents requisits:
  
a) Haver estat matriculat en qualsevol de les carreres oficials, de primer o segon cicle, de les universitats radicades a la Comunitat Valenciana, o haver realitzat el curs d'especialització o postgrau per al qual va presentar el treball en una universitat de la Comunitat Valenciana. Així mateix, podran optar al Premi Turisme aquells sol·licitants matriculats en qualsevol de les carreres oficials, de primer o segon cicle, de les universitats radicades fora de la Comunitat Valenciana, que presenten treballs que tinguen el seu àmbit d'estudi o aplicació a la Comunitat Valenciana.
  
b) Haver aprovat el corresponent treball amb data posterior a l'1 de gener del 2002, en el cas de projectes i tesines de fi de carrera, treballs de fi de curs, màsters, postgraus o cursos d'especialització relatius a turisme, i amb data posterior a l'1 de gener del 2001 en el cas de tesis doctorals.
  
4. Característiques dels treballs:
  
Així mateix els treballs presentats hauran de:
  
a) Versar sobre algun dels temes inclosos en el punt 2 de la present convocatòria.
  
b) Haver sigut realitzat per un autor que complisca els requisits inclosos en el punt 3.
  
c) No haver sigut prèviament publicat.
  
d) Estar escrit en castellà o valencià. Els treballs en una altra llengua hauran de presentar-se correctament traduïts en la seua totalitat.
  
e) No haver sigut presentat a una convocatòria anterior del premi.
  
f) El treball es presentarà amb els mateixos formats i extrems amb els que ha obtingut en la seua escola o facultat universitària la validesa com a tesi doctoral, projecte de fi de carrera, tesina de llicenciatura, treball de fi de curs, màster, postgrau o curs d'especialització relatius a turisme. No s'introduiran simplificacions ni ampliacions ni cap addició.
  
g) Queden exclosos els treballs firmats col·legiadament per més d'un autor.
  
5. Presentació de sol·licituds, formalització i termini d'estes:
  
Per a optar al premi, els interessats hauran de remetre les seues sol·licituds a la seu central de l'Agència Valenciana del Turisme, serveis territorials de Turisme, radicats en les capitals de les tres províncies o en l'Oficina d'Administració Turística de Benidorm, segons model que figura com annex I a la present resolució, acompanyada de:
  
- Currículum.
  
- Exemplar del treball que opte al premi, en dos exemplars.
  
- Certificat de l'escola universitària o facultat corresponent, de la seua aprovació com a tesi doctoral o projecte o tesina de fi de carrera, treball de fi de curs, màster, postgrau o curs d'especialització relatius a turisme, i expressió de la data en què va tindre lloc i la qualificació obtinguda si és procedent.
  
- Resum del treball amb una extensió màxima de 1.000 paraules. Este haurà de sintetitzar els aspectes més significatius del treball.
  
a) Tots els treballs rebuts fins al 15 d'octubre del 2003, seran considerats candidats al premi. Aquells que incomplisquen algun dels requisits establits en la present convocatòria, seran desestimats, en este cas l'Agència Valenciana del Turisme notificarà a l'autor del treball candidat la no admissió d'este per a la seua opció al premi.
  
b) Els exemplars presentats quedaran en poder de l'Agència Valenciana del Turisme per a incrementar els seus fons documentals.
  
c) Només s'admetrà un treball per autor.
  
d) La remissió d'un treball com a candidat al premi suposa el coneixement i acceptació de totes les clàusules incloses en les bases del premi.
  
6. Avaluació i resolució:
  
a) Els treballs seran avaluats per un Jurat constituït a l'efecte. El Jurat estarà format per:
  
- El president executiu de l'Agència Valenciana del Turisme.
  
- Un membre del Comité de Direcció de l'Agència Valenciana del Turisme designat pel president executiu, el qual podrà ser substituït per la persona que designe el president del Jurat entre els d'igual o superior categoria a la de cap de Servici.
  
- El cap del Servici d'Estudis i Planificació de l'Agència Valenciana del Turisme, el qual podrà ser substituït per la persona que designe el president del Jurat entre els d'igual o superior categoria a la de cap de Servici.
  
- Tres membres elegits pel president executiu de l'Agència Valenciana del Turisme entre persones de reconegut prestigi en el sector turístic i en les universitats.
  
b) El Jurat estarà presidit pel president executiu de l'Agència Valenciana del Turisme, actuant com a secretari el cap del Servici d'Estudis i Planificació de l'Agència Valenciana del Turisme o la persona que el substituïsca.
  
No podran ser membres del Jurat aquelles persones que tutoren o dirigisquen un dels candidats als premis.
  
c) El Jurat podrà reunir-se totes les vegades que considere convenient fins a la consecució de la resolució. En qualsevol cas, la resolució haurà d'emetre's amb anterioritat a l'1 de desembre del 2003.
  
d) El Jurat seleccionarà per als premis els que considere més rellevants entre els treballs presentats, prenent en consideració, entre altres aspectes, la seua originalitat, nivell tècnic, aplicabilitat pràctica i aportació intel·lectual personal en l'àmbit turístic. Així mateix podrà seleccionar un màxim de tres finalistes.
  
e) El Jurat podrà decidir declarar desert el premi si considera que cap dels treballs presentats és creditor a este.
  
f) El secretari del Jurat haurà d'alçar acta amb la resolució completa del premi. Esta acta haurà de ser firmada de conformitat per tots els membres del Jurat. La resolució del Jurat és inapel·lable.
  
7. Comunicació i acceptació:
  
a) La resolució del Jurat serà feta pública per l'Agència Valenciana del Turisme, amb els corresponents comunicats a través dels seus canals d'informació. També podrà ser donada a conéixer en el marc d'un acte públic organitzat a l'efecte. Els autors premiats rebran una notificació per escrit comunicant-los la resolució del Jurat.
  
b) Els autors premiats hauran de comunicar per escrit dirigit a l'Agència Valenciana del Turisme la confirmació de l'acceptació del premi, en el termini màxim de 15 dies des de la notificació de la resolució.
  
c) L'Agència Valenciana del Turisme acordarà amb els premiats la possible presentació del treball en un acte públic. També la inclusió d'un resum o ressenya d'este en la revista ?Papers de Turisme?.
  
8. Dotació econòmica dels premis:
  
a) Els premis comptaran amb una dotació màxima de díhuit mil (18.000) euros que serà finançada a càrrec de la línia pressupostària del programa 14 €Estudis i Difusió?, subprograma 146 €Premi Turisme- del Pressupost de l'Agència Valenciana del Turisme per al 2003, i que serà concedida, en principi, d'acord amb la següent distribució:
  
- Un premi de sis mil (6.000) euros per al guanyador en la modalitat de tesis doctorals.
  
- Un premi de sis mil (6.000) euros per al guanyador en la modalitat de projectes i tesines de fi de carrera, treballs de fi de curs, màsters, postgraus o cursos d'especialització relatius a turisme
  
- Un premi tres mil (3.000) euros per al finalista en la modalitat de tesis doctorals.
  
- Un premi tres mil (3.000) euros per al finalista en la modalitat de projectes i tesines de fi de carrera, treballs de fi de curs, màsters, postgraus o cursos d'especialització relatius a turisme
  
A estos imports se'ls practicaran les retencions tributàries que resulten aplicables.
  
c) A més, s'atorgarà un diploma acreditatiu tant als guanyadors, com als finalistes.
  
d) En el cas que el Jurat determinara deixar desert algun dels premis guanyadors, el crèdit pressupostari corresponent a l'import econòmic del declarat desert quedaria alliberat reintegrant-se al pressupost de l'Agència Valenciana del Turisme.
  
9. Publicació dels treballs.
  
L'Agència Valenciana del Turisme es reserva el dret a reproduir, difondre en qualsevol mitjà o suport, comunicar i publicar totalment o parcialment els treballs presentats al premi en les condicions i format que estime oportú, hagen sigut o no premiats, durant un termini de deu anys des de la resolució del premi. L'anterior s'establix sense detriment que els autors puguen publicar-los on estimen oportú una vegada haja tingut lloc la resolució del premi i sense perjuí dels drets morals de propietat intel·lectual que corresponguen als autors d'estos treballs.
  
Contra la present resolució, definitiva en via administrativa, alternativament podrà interposar-se, recurs potestatiu de reposició davant del president executiu de l'Agència Valenciana del Turisme, en el termini d'un mes, d'acord amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, d'acord amb el que disposa l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa; havent de comptar estos dos terminis d'interposició del recurs des de l'endemà de la publicació de la present resolució en el Diari Oficial de la Generalitat Valenciana.
  
Tot això sense perjuí que es puga exercitar qualsevol altre recurs que s'estime oportú.